
Funktionsbeskrivelse Natmedarbejder

Formål:
Handle og virke i overensstemmelse med Solkrogens vision, mission og værdigrundlag, Solkrogens retningslinjer, politikker og procedurer samt lov om Social service og Sundhedsloven.
 
Organisatorisk placering:
Refererer til Daglig leder og Botilbudsleder.
Natmedarbejderne er fordelt med 1 vågen nattevagt i hvert team. Herudover kan der være særlige opgaver hos beboere der kræver 1:1. Som Natmedarbejder er man ansat til at kunne varetage opgaver i begge teams ved behov. 

Hovedopgaver:
· Yde en helhedsorienteret indsats, tilpasset den enkelte beboers særlige behov.
· Støtte den enkelte beboer i øget livskvalitet, selvværd og indflydelse på egen hverdag og i at tage beslutninger for sit eget liv.
· Støtte den enkelte beboer i at få styrket personlige og sociale kompetencer.
· Arbejde udfra de faglige rammer der er sat for den enkelte beboer og jf. Solkrogens vision, mission og værdigrundlag.
· Det forventes at natmedarbejderen befinder sig hele natten i det team man er tilknyttet, men med mulighed for at blive tilkaldt for at hjælpe i andet team.  

Ansvars og kompetenceområde:
· Varetage opgaver hos alle teamets beboere 
· Yde beboeren praktisk hjælp - herunder egenomsorg.
· Varetage sundhedsfaglige opgaver – bl.a. medicinhåndtering jf. Solkrogens Sundhedsfaglige instrukser
· Opmærksomhed på beboernes diagnose og dennes betydning, i forbindelse med det daglige pædagogiske arbejde. 

Fagligt:
· Deltage i p-møder samt relevant undervisning internt el. eksternt, formidle ny viden og indsigt fra kurser, uddannelse mm. 
· Daglig dokumentation jf. Dokumentationsmappen samt De Sundhedsfaglige instrukser
· Medvirke til at skabe et godt fysisk og psykisk arbejdsmiljø 
· Bidrage til løsning af ad hoc opgaver på hele Solkrogen – både af praktisk og pædagogisk karakter

Øvrigt:
· Hvis man som Natmedarbejder har anden faglig uddannelse – fx som pædagog, Social og sundhedshjælper/-assistent eller pædagogisk assistent, se da også funktionsbeskrivelser for disse. 

